คือมีเสมหะนิดหน่อยค่ะ ที่ลิ้นมีจุดแดงๆเต็มเลย มีปื้นวงแดงกว้างๆด้วย กระพุ้งแก้มมีคล้ายตุ่มใสๆที่มีจุดแดงๆกระจายๆเหมือนเลือดเห่อค่ะ เป็นอะไรร้ายแรงรึป่าวคะTT
สวัสดีค่ะ จากอาการดังกล่าวมา อาจเกิดจาก-คออักเสบและติดเชื้อ อาจเกิดได้จากเชื้อไวรัสและแบคทีเรีย โดยแยกจากการตรวจร่างกายและตรวจดูเม็ดเลือดขาวในเลือด-ต่อมทอนซิลอักเสบ อาจมีต่อมทอนซิลโตและเป็นหนองร่วมด้วย-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโตแนะนำพบแพทย์เพื่อตรวจร่างกายเพิ่มเติมอย่างละเอียด เนื่องจากอาการที่กล่าวมาน่าจะมีการติดเชื้อที่บริเวณลำคอ แพทย์อาจจะทำการตรวจเพิ่มเติมที่จำเป็น เช่นเก็บตัวอย่างจากหลังคอไปตรวจหาเชื้อไข้หวัดใหญ่หรือเชื้อแบคทีเรีย หรือเจาะเลือดดูว่ามีเม็ดเลือดขาวสูงผิดปกติหรือไม่ และอาจจะต้องได้รับยาฆ่าเชื้อการดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆ